open-index/open-wikipedia-markdown huggingface dataset:
মোহাম্মদ সদর উদ্দিন আহমেদ

শহীদ **মো. সদর উদ্দিন আহমেদ** (জন্ম: অজানা- মৃত্যু: ২২ নভেম্বর , ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
শহীদ মো. সদর উদ্দিন আহমেদের জন্ম ঝিনাইদহ জেলার ঝিনাইদহ পৌর এলাকার খাজুরায়। তার বাবার নাম ইব্রাতুল্লাহ মণ্ডল ওরফে ইব্রাহিম মণ্ডল এবং মায়ের নাম জেলেমান নেছা। তার স্ত্রীর নাম আনজিরা বেগম। তাঁদের এক ছেলে।

## কর্মজীবন
মো. সদর উদ্দিন আহমেদ পড়াশোনা শেষ করে ১৯৭১ সালে ক্ষুদ্র ব্যবসা ও কৃষিকাজের সঙ্গে যুক্ত ছিলেন। তখন তার বয়স ছিল ২১ বছর। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে সক্রিয় অংশগ্রহণ শেষে ভারতে যান। চাকুলিয়ায় প্রশিক্ষণ নিয়ে যুদ্ধ করেন ৮ নম্বর সেক্টরের শিকারপুর সাব-সেক্টরে। বৃহত্তর কুষ্টিয়া জেলার বিভিন্ন স্থানে তিনি সাহসিকতা ও বীরত্বের সঙ্গে যুদ্ধ করেন।

## মুক্তিযুদ্ধে ভূমিকা
১৯৭১ সালের ২২ নভেম্বর মুক্তিযুদ্ধের চূড়ান্ত পর্যায়। এ সময় মুক্তিযোদ্ধাদের একটি দল ছিল কুষ্টিয়া জেলার সদর উপজেলায় (তখন থানা)। এই দলে ছিলেন মো. সদর উদ্দিন আহমেদসহ মাত্র কয়েকজন মুক্তিযোদ্ধা। তারা ক্ষুদ্র একটি দল। তাঁদের দলনেতা খবর পেলেন ওই এলাকায় পাকিস্তানি সেনা এসেছে। পাকিস্তানি সেনা কতজন, তাদের শক্তি কী, তা তিনি জানেন না। তার পরও তিনি পাকিস্তানি সেনাদের ওপর গেরিলা আক্রমণ করার দুঃসাহসী এক সিদ্ধান্ত নিলেন। এরপর তার নির্দেশে মো. সদর উদ্দিন আহমেদসহ মুক্তিযোদ্ধারা দ্রুত তৈরি হলেন। তাঁদের কাছে অস্ত্র বলতে হালকা অস্ত্র; স্টেনগান ও রাইফেল। আর কয়েকটি হ্যান্ড গ্রেনেড। গুলিও সামান্য। তাই সম্বল করে তারা বেরিয়ে পড়লেন পাকিস্তানি সেনাদের খোঁজে। তারা সেনাদের মুখোমুখি হলেন হরিনারায়ণপুরের কাছে আড়পাড়ায়। হরিনারায়ণপুরও সদর উপজেলার অন্তর্গত। দলনেতার নির্দেশে মো. সদর উদ্দিন আহমেদ ও তার সহযোদ্ধারা আক্রমণ করলেন পাকিস্তানি সেনাদের। আকস্মিক আক্রমণে পাকিস্তানি সেনারা হকচকিত। তবে নিমেষেই তারা পাল্টা আক্রমণ শুরু করল। বৃষ্টির মতো গুলি মুক্তিযোদ্ধাদের মাথার ওপর দিয়ে যেতে থাকল। এতে মুক্তিযোদ্ধাদের পক্ষে মাথা তোলাও দুঃসাধ্য হয়ে পড়ল। পাকিস্তানি সেনা সংখ্যায় মুক্তিযোদ্ধাদের চেয়ে বেশি। অস্ত্রশস্ত্রও অত্যাধুনিক। গোলাগুলির একপর্যায়ে মুক্তিযোদ্ধাদের অস্ত্রের গুলি প্রায় শেষ হয়ে গেল। ফলে তারা প্রচণ্ড ঝুঁকির মুখে পড়ে গেলেন। এ অবস্থায় মুক্তিযোদ্ধাদের দলনেতা সিদ্ধান্ত নিলেন পশ্চাদপসরণের। তিনি সহযোদ্ধাদের দ্রুত পেছনে হটে নিরাপদ স্থানে যেতে বললেন। এরপর মুক্তিযোদ্ধারা পশ্চাদপসরণের চেষ্টা করতে থাকলেন। মুক্তিযোদ্ধারা পশ্চাদপসরণের চেষ্টা করছেন বুঝতে পেরে পাকিস্তানি সেনারা আক্রমণের তীব্রতা আরও বাড়িয়ে দিল। তখন মুক্তিযোদ্ধাদের পশ্চাদপসরণও বেশ ঝুঁকিপূর্ণ হয়ে পড়ল। এ রকম পরিস্থিতিতে সামনাসামনি যুদ্ধ করা ছাড়া আর কোনো গত্যন্তর থাকে না। কিন্তু মুক্তিযোদ্ধাদের কাছে বেশি গুলি মজুদ নেই। মো. সদর উদ্দিন আহমেদ সিদ্ধান্ত নিলেন, তিনি একাই পাকিস্তান সেনাবাহিনীকে মোকাবিলা করবেন। এই সুযোগে তার সহযোদ্ধারা নিরাপদ স্থানে সরে যাবেন। এরপর মো. সদর উদ্দিন সাহসিকতার সঙ্গে একাই সম্মুখযুদ্ধ করতে থাকেন। কিন্তু এই সম্মুখযুদ্ধ ছিল অসম। কিছুক্ষণের মধ্যেই তিনি গুলিবিদ্ধ হয়ে শহীদ হন। নিভে যায় তার জীবন প্রদীপ।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

বিষয়শ্রেণী:বীর প্রতীক
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:ঝিনাইদহ জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিবির পারা কন্তারলা

***বিবির পারা কন্তারলা*** বা ***বেঁচে আছি গল্পটা বলব বলে*** নোবেলবিজয়ী কলম্বিয়ান সাহিত্যিক গাব্রিয়েল গার্সিয়া মার্কেসের একটি আত্মজীবনী।

গ্রন্থটি ২০০২ খ্রিষ্টাব্দে প্রথম স্প্যানিশ ভাষায় প্রকাশিত হয়। পরে এডিথ গ্রসম্যান অনুদিত বইটি পেঙ্গুইন বুকস প্রকাশ করে ২০০৩ সালে। এর বাংলা অনুবাদটি প্রকাশ করেছে ঢাকা থেকে ঐতিহ্য। অনুবাদ করেছেন তপন শাহেদ।

মার্কেজের জন্ম থেকে ২৮ বছর বয়স পর্যন্ত ঘটনাবলী এই বইয়ে অন্তর্ভুক্ত করা হয়েছে। লাতিন আমেরিকার ইতিহাস ও সংস্কৃতির মতই মার্কেসের ব্যক্তিগত জীবন বৈচিত্র্যময়। নানার বর্ণাঢ্য জীবন, ব্যক্তিত্ব ও ভালবাসা মার্কেজের জীবনে গভীর ছাপ ফেলেছে। কলম্বিয়ার রক্তাক্ত ইতিহাসের মধ্যে বেড়ে ওঠা মার্কেজের ব্যক্তিগত জীবনের ভীতি, বাবা-মার দারিদ্র্য এবং তার বিরুদ্ধে সংগ্রাম, সাহিত্যের জন্য তার উন্মত্ততা ও আত্মোৎসর্গ, তৃপ্তিহীন যৌনজীবনের বিশদ ছবি উঠে এসেছে এ গ্রন্থে।

মার্কেস বিংশ শতাব্দীর শেষভাগে এসে আত্মজীবনী লেখার সিদ্ধান্ত নেন। এই সিদ্ধান্তেরই ফলশ্রুতি *বিবির পারা কন্তারলা*।, কিন্তু মার্কেস চেযেছিলেন মোট তিন খণ্ডে আত্মজীবনী লিখবেন। এটি প্রথম খণ্ড। কিন্তু ক্যান্সারে আক্রান্ত হওয়ার কারণে তিনি পরবর্তী খণ্ডদ্বয় রচনা করে যেতে পারেন নি।

## বহিঃসংযোগ
* গ্রন্থের সারসংক্ষেপ 
* 

বিষয়শ্রেণী:২০০২-এর বই
বিষয়শ্রেণী:আত্মজীবনী
বিষয়শ্রেণী:হিস্পানি সাহিত্য
বিষয়শ্রেণী:কলম্বিয়ার সাহিত্য
বিষয়শ্রেণী:গাব্রিয়েল গার্সিয়া মার্কেসের বই
জর্জ পি. স্যান্ডারসন

**জর্জ পেরেজ স্যান্ডারসন** (১৮৪৮-১৮৯২) ছিলেন ব্রিটিশ-ভারতের একজন ব্রিটিশ পক্ষীবিদ। তার প্রধান কর্মক্ষেত্র ছিল চট্টগ্রামে।

স্যান্ডারসন ১৮৪৮ সালে ভারতে জন্মগ্রহণ করেন। তার পিতা রেভারেন্ড ড্যানিয়েল স্যান্ডারসন ছিলেন একজন প্রোটেস্ট্যান্ট মিশনারী। ১৮৪২ থেকে ১৮৬৭ পর্যন্ত তিনি ভারতে কাজ করেন। ছোটবেলায় পড়াশোনার জন্য স্যান্ডারসনকে ইংল্যান্ডের ককারমাউথে তার পৈতৃক নিবাসে ফেরত পাঠানো হয়। ১৮৫৮ থেকে ১৮৬৩ পর্যন্ত বাথের কিংসউড স্কুলে তিনি পড়াশোনা করেন। ১৮৬৪ সালে ১৬ বছর বয়সে তিনি ভারতে ফিরে আসেন।

ভারতে সরকারী কাজকর্মের পাশাপাশি অবসর সময়ে শিকারে তিনি আত্মনিবেশ করেন। তার শিকারের বড় একটা অংশ জুড়ে ছিল বাঘ, হাতি ও গৌর। তিনি একটি উপন্যাস লেখেন এবং সেখানে বন্য হাতি কীভাবে ধরতে হয় ও বশ করতে হয় সে ব্যাপারে নতুন একটি পদ্ধতির কথা উল্লেখ করেন। এ পদ্ধতিতে হাতিকে গর্তে না ফেলে বেড়া দিয়ে ঘেরা একটা জায়গায় এনে আটকে ফেলা হয়। স্থানীয়ভাবে এই পদ্ধতিটি খেদা নামে পরিচিত। ১৮৭৪ সালে স্যান্ডারসন এই পদ্ধতির আবও উন্নয়ন করেন এবং নতুন পদ্ধতিতে বেশ সাফল্য পান। তিনি ভারতে ব্রিটিশ সরকারের খেদা বিভাগে ঢাকা ও মাইসোর অঞ্চলের প্রধান নিযুক্ত হন। দক্ষিণ ও উত্তর-পূর্ব ভারত থেকে এ পদ্ধতিতে একশ'রও বেশি হাতি ধরেন তিনি। পার্বত্য চট্টগ্রামে ১৯৬০-এর দিকেও খেদা পদ্ধতিতে হাতি ধরা হত।

জর্জ পি. স্যান্ডারসন *Thirteen years among the wild beasts of India* নামক একটি গ্রন্থ রচনা করেন। ১৮৯২ সালে চেন্নাইয়ে যক্ষায় ভুগে তিনি মৃত্যুবরণ করেন।

## তথ্যসূত্র

## বহিঃসংযোগ
* Sir Theodore Tasker, "Petersen sahib", ''The Kipling Journal''', Dec. 1971.
* Thirteen years among the wild beasts of India: their haunts and habits from personal observations; with an account of the modes and capturing and taming elephants (1879), স্যান্ডারসন লিখিত গ্রন্থ।

বিষয়শ্রেণী:১৮৪৮-এ জন্ম
বিষয়শ্রেণী:১৮৯২-এ মৃত্যু
বিষয়শ্রেণী:ব্রিটিশ শিকারী
বিষয়শ্রেণী:কিংউড স্কুল, বার্থে শিক্ষিত মানুষ
বিষয়শ্রেণী:ভারতে যক্ষ্মায় মৃত্যু
দেব-দূত

thumb|250px
**স্বর্গীয় দূত** বা **দেব-দূত** বিভিন্ন ধর্মগ্রন্থে বর্ণিত ঐশ্বরিক আত্মা ও অতিপ্রাকৃতিক কাল্পনিক ব্যক্তিত্ববিশেষ। গ্রীক শব্দ *<u>এঞ্জেলোস</u>* থেকে এঞ্জেল শব্দটি এসেছে যার অর্থ হচ্ছে বার্তাবাহক। বিভিন্ন ধর্মগ্রন্থে দেব-দূত শব্দটি বারংবার এসেছে। ঈশ্বরের সেবক এবং স্বর্গ-মর্ত্যের মধ্যকার মধ্যস্থতাকারীরূপে তাকে উপস্থাপন করা হয়েছে।

বই-পুস্তক, চলচ্চিত্রে দেব-দূতকে প্রায়শঃই এক জোড়া পাখনা সহযোগে এবং উজ্জ্বল আলোকচ্ছটা নিয়ে আবির্ভূত হবার দৃশ্যধারনের মাধ্যমে চিত্রিত করা হয়েছে। পাখার মাধ্যমে তাদের দ্রুতিগতিময়তা এবং উজ্জ্বল আলোকচ্ছটার মাধ্যমে ঐশ্বরিক উপস্থিতি নির্দেশ করা হয়। তিনি স্ত্রী, পুরুষ, শিশু, বৃদ্ধসহ নানা লিঙ্গ, বয়সের আকার-আকৃতি নিয়ে পৃথিবীতে আসেন।

## বৈশিষ্ট্যাবলী
দেব-দূত অত্যন্ত শক্তিধর, প্রাণবন্ত আত্মার অধিকারী হিসেবে ঈশ্বরের আদেশ প্রতিপালন করেন এবং তার গুণগান করেন। তারা কখনো কখনো মানব রূপ ধারণ করে মানুষের কাছাকাছি আবির্ভূত হয়ে থাকেন। তিনি বা তারা ঐশ্বরিক বার্তা সহকারে ঈশ্বরের পছন্দসই ব্যক্তির কাছে ব্যক্তিগতভাবে মনুষ্য রূপ ধারণ করে উপস্থিত হন কিংবা স্বপ্নে দেখা দেন। বাইবেলে স্বর্গীয় দূতকে মাইকেল বা প্রধান রাজপুত্র; গ্যাব্রিয়েল, যিনি কুমারী মাতা মেরিকে প্রভু যীশুর মাতা হবার কথা বলেছেন এবং ক্যাথলিক বাইবেলে রাফায়েল নামে উল্লেখ করা হয়েছে।

## প্রকারভেদ
দেব-শিশু হিসেবে তারা পাখনা মেলে আবির্ভূত হন।এজিকিয়েল তাদের পাখনায় সৃষ্ট শব্দকে খরস্রোতা পানির গর্জন ধ্বনির সাথে তুলনা করেছেন। সেরাফিয়াম বা জ্বলন্ত দেবদূতেরও পাখা রয়েছে ও উচ্চ শ্রেণীর দেব-দূত হিসেবে পরিচিত। তারা ঈশ্বরের গুণগান ও স্তবক পাঠ করে থাকেন। তারা খুবই উচ্চ শব্দ করে মন্দির কাঁপিয়ে তোলেন। এছাড়াও, সর্বোচ্চ শ্রেণীর দেব-দূত হিসেবে রয়েছেন আর্কের্ঞ্জেল। তারা সাধু-পুরোহিত হয়ে ক্যাথলিক চার্চে অবাধ বিচরণ করেন।

## তথ্যসূত্র

## বহিঃসংযোগ

* Catholic Encyclopedia entry on angels
* Zoroastrian angels

* Jewish Encyclopedia entry on angels
* Angels in Islam


বিষয়শ্রেণী:ইহুদি ধর্মে দেব-দূত
বিষয়শ্রেণী:খ্রিস্টধর্মে দেব-দূত
বিষয়শ্রেণী:ফেরেশতা
বিষয়শ্রেণী:গ্রিক ঋণকৃত শব্দসমূহ
পূর্ব এশিয়া

**পূর্ব এশিয়া** এশিয়া মহাদেশের একটি ভৌগোলিক ও সাংস্কৃতিক উপঅঞ্চল। এর ভৌগোলিক ও ভূ-রাজনৈতিক আয়তন প্রায় ১ কোটি ২০ লক্ষ বর্গ কিলোমিটার, যা পুরো এশিয়া মহাদেশের ২৮ শতাংশ ও ইউরোপ মহাদেশের প্রায় ১.৫ গুণ।

## পূর্ব এশিয়ার বিভিন্ন দেশ ও তাদের তথ্যাবলী

### আয়তন ও জনসংখ্যা

### অর্থনীতি

## টীকা

## তথ্যসূত্র

## বহিঃসংযোগ

* High resolution map of East Asian region

পূর্ব এশিয়া
বিষয়শ্রেণী:এশিয়ার অঞ্চল
বিষয়শ্রেণী:এশিয়া-প্রশান্ত মহাসাগরীয় অঞ্চল
বিষয়শ্রেণী:ইউরেশিয়ার অঞ্চল
খয়েরিমাথা শুমচা

**খয়েরিমাথা শুমচা** (বৈজ্ঞানিক নাম: *Pitta sordida*) (), **সবুজাভ সুমচা** বা **নীলফক্কি** Pittidae (পিট্টিডি) গোত্র বা পরিবারের অন্তর্গত *[[Pitta]]* (পিট্টা) গণের এক প্রজাতির ছোট রঙচঙে বনচর পাখি। বাংলাদেশের বাগেরহাট অঞ্চলে এদের নাম **ছোট হালতি**। এটি দক্ষিণ ও দক্ষিণ-পূর্ব এশিয়ার একটি সাধারণ পাখি। খয়েরিমাথা শুমচার বৈজ্ঞানিক নামের অর্থ *মলিন শুমচা* (তেলুগু: *pitta* = আদুরে; ল্যাটিন: *sordida* = মলিন)। সারা পৃথিবীতে প্রায় ২১ লাখ বর্গ কিলোমিটার জায়গা জুড়ে এদের আবাস। বিগত কয়েক দশক ধরে এদের সংখ্যা কমে গেলেও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। পৃথিবীতে এদের সংখ্যা সম্বন্ধে তেমন কিছু জানা যায় নি।

## বিস্তৃতি

খয়েরিমাথা শুমচার মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। বাংলাদেশ, ভারত, নেপাল, ভুটান, মায়ানমার, চীন, থাইল্যান্ড, লাওস, কম্বোডিয়া, মালয়েশিয়া, সিঙ্গাপুর, ইন্দোনেশিয়া, ব্রুনাই, ফিলিপাইন, পাপুয়া নিউগিনি ও ভিয়েতনাম জুড়ে এদের বিস্তৃতি। জাপানে এরা অনিয়মিত।

## গ্যালারি

Image:Hooded Pitta RWD2.jpg|সান দিয়াগো চিড়িয়াখানায়


## তথ্যসূত্র

বিষয়শ্রেণী:এশিয়ার পাখি
বিষয়শ্রেণী:ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:সিঙ্গাপুরের পাখি
বিষয়শ্রেণী:নেপালের পাখি
বিষয়শ্রেণী:ভুটানের পাখি
বিষয়শ্রেণী:থাইল্যান্ডের পাখি
বিষয়শ্রেণী:মালয়েশিয়ার পাখি
বিষয়শ্রেণী:চীনের পাখি
বিষয়শ্রেণী:মিয়ানমারের পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:ভিয়েতনামের পাখি
বিষয়শ্রেণী:কম্বোডিয়ার পাখি
বিষয়শ্রেণী:লাওসের পাখি
বিষয়শ্রেণী:ব্রুনাইয়ের পাখি
বিষয়শ্রেণী:ফিলিপাইনের পাখি
বিষয়শ্রেণী:পাপুয়া নিউ গিনির পাখি
বিষয়শ্রেণী:পিট্টা
বিষয়শ্রেণী:১৭৭৬-এ বর্ণিত পাখি
বিষয়শ্রেণী:পূর্ব হিমালয়ের পাখি
বিষয়শ্রেণী:দক্ষিণ-পূর্ব এশিয়ার পাখি
আজারবাইকান মারসি

**আজারবাইকান মারসি** () আজারবাইজানের জাতীয় সঙ্গীত। এটি কবি "আহমেদ জাভেদ" রচনা করেছেন এবং এর সুরকার হলেন *[[উযেইর হাজিবেইওব]]*। ১৯১৯ সালে একে জাতীয় সঙ্গীত হিসেবে গৃহীত করা হয়। পরে ১৯৪৪ সালে সোভিয়েত ইউনিয়নের সময়ে আজারবাইজানে একটি নতুন আজারবাইজান সোভিয়েত সমাজতান্ত্রিক প্রজাতন্ত্রের সঙ্গীত জাতীয় সঙ্গীতটি দেওয়া হয়। ১৯৯২ সালে সোভিয়েত ইউনিয়নের পতনের পরে, ২৭শে মে , ১৯৯২ সালে জাতীয় সংসদ অণুমোদিত *আজারবাইজান প্রজাতন্ত্রের জাতীয় সঙ্গীত* একটি আইনে পুরানো জাতীয় সঙ্গীতটিকে পূর্ণরায় প্রতিস্থাপন করা হয়।

## জাতীয় সঙ্গীত
ডান|200px

## আরও দেখুন
* বিভিন্ন দেশের জাতীয় সঙ্গীতের তালিকা

## তথ্যসূত্র

## বহিঃসংযোগ
* Azerbaijan: ''Azərbaycan marşı'' - Audio of the national anthem of Azerbaijan, with information and lyrics 

বিষয়শ্রেণী:আজারবাইজানের জাতীয় প্রতীক
আজারবাইজান
আজারবাইজান সোভিয়েত সমাজতান্ত্রিক প্রজাতন্ত্রের সঙ্গীত

**আজারবাইজান এসএসআর রাজ্যের সংঙ্গীত** ছিল আজারবাইজানের জাতীয় সঙ্গীত। এটি ছিল সোভিয়েত ইউনিয়নের একটি প্রজাতন্ত্র এবং অতি পরিচিত আজারবাইজান এসএসআর।

## ইতিহাস
সোভিয়েত ইউনিয়নের সময়ে অন্যান্য প্রজাতন্ত্র দেশসমূহের মত আজারবাইজানের নিজস্ব জাতীয় সঙ্গীত ছিল যা ১৯৯২ সালে সোভিয়েত ইউনিয়নের পতনের পর্যন্ত ব্যবহার করা হয়েছে। ১৯৪৪ সালে সোভিয়েত ইউনিয়নের সময়ে আজারবাইজানকে একটি জাতীয় সঙ্গীত দেওয়া হয়, কিন্তু ১৯৭৮ সালে গানের কথার সামান্য পরিবর্তন করা হয়। যেমন, স্তালিন এর নাম এবং অন্যান্য ছোট পরিবর্তন করা হয়। উযেইর হাজিবেইওব সোভিয়েত ইউনিয়নের এবং বর্তমান আজারবাইজানের জাতীয় সঙ্গীতের সুর দিয়েছেন। গানের কথা লিখেছেন সুলাইমান রুস্তাম, সামাদ ভুরগুন এবং হোসেন আরিফ।

## আজারবাইজান এসএসআর জাতীয় সঙ্গীত

## ইংরেজি অণুবাদ

## আরও দেখুন
250px|ডান|থাম্ব|আজারবাইজান এসএসআর এর পতাকা
* বিভিন্ন দেশের জাতীয় সঙ্গীতের তালিকা

## তথ্যসূত্র

## বহিঃসংযোগ
* MIDI file
* Vocal recording in MP3 format
* Lyrics - nationalanthems.info 

আজেরবাইজান এসএসআর
বিষয়শ্রেণী:আজেরবাইজানি সঙ্গীত
বিষয়শ্রেণী:আজারবাইজানের জাতীয় প্রতীক
পালান

**পালান** (বৈজ্ঞানিক নাম: *Wrightia coccinea*) () এক প্রজাতির সপুষ্পক উদ্ভিদ। বাংলাদেশের সিলেট অঞ্চলে এর নাম **পালাম**। এটি বাংলাদেশ ও ভারতের স্থানীয় গাছ। দেশ দু'টির পাহাড়ি এলাকায় এরা জন্মায়। উচ্চতায় ২০ মিটার পর্যন্ত হয়। পালান গাছের ফুল সিঁদুরলাল রঙের ও প্রায়-ফানেল আকৃতির। পাতা ডিম্বাকৃতির ও উজ্জ্বল সবুজ। ফুলের পাপড়ি ছোট, সংখ্যায় পাঁচ ও আকারে গোল। ফুলে সুবাস রয়েছে এবং ফুলের ওপর মাছি সারাক্ষণ উড়ে বেড়ায়। ডালের ডগায় চার থেকে পাঁচটি ফুল একত্রে ফোটে। বসন্তের শেষ ও গ্রীষ্মের শুরুতে ফুল ফুটতে শুরু করে। মে মাসের পর আর ফুল থাকে না। বীজের দৈর্ঘ্য ২ সেমি।

## তথ্যসূত্র

বিষয়শ্রেণী:বাংলাদেশের উদ্ভিদ
বিষয়শ্রেণী:ভারতের উদ্ভিদ
তাই চি রেখাচিত্র

thumb|ক্লাসিক তাওবাদী 'মাছের মত' তাই চি রেখাচিত্রের আকৃতি

**তাই চি রেখাচিত্র** (প্রথাগত চীনা: ; সরলীকৃত চীনা: ; ওয়েড-জাইলস: t'ai⁴chi²t'u²; পিনইন: tàijítú; বাংলায় খসড়া অনুবাদ: “পরম ক্ষমতার রেখাচিত্র”) হলো একটি পরিভাষা যা য়িন এবং য়িয়াং (তাই চি) ধারণা বোঝার জন্য একটি চীনা প্রতীক। এটা তাওবাদ ধর্মের সার্বজনীন পরিচিত চিহ্ন এবং যারা অ-তাওবাদী, তারা প্রায়ই বিপরীত ধারণার সঙ্গতি যে বিদ্যমান তার প্রতিনিধিত্ব করতে ব্যবহার করে। তাই চি রেখাচিত্র একটি বৃত্তের ভিতরে প্রতিসম প্যাটার্ন নিয়ে গঠিত। এটি একটি S-আকৃতির সাধারণ প্যাটার্ন, যেটি বৃত্তটিকে দুটি আলাদা রঙে সমান ভাগে ভাগ করেছে। প্যাটার্নটিতে এক বা একাধিক বড় বিন্দু থাকতে পারে। ক্লাসিক তাওবাদী তাই চি রেখাচিত্র উদাহরণস্বরূপ, (ডানে অঙ্কিত), কালো এবং সাদা যেখানে সাদা পটভূমির উপর কালো বিন্দু, এবং কালো পটভূমির উপর সাদা বিন্দুর প্রতিনিধিত্ব করে।

সেল্টিক, ইট্রুরিআর অধিবাসী এবং রোমীয় মূর্র্তিশিল্পে তাই চি রেখাচিত্রে অনুরূপ প্যাটার্নস, যেখানে তারা আধুনিক পণ্ডিতদের দ্বারা স্বাধীনভাবে 'য়িন-য়িয়াং চিহ্ন' গঠন করে; যদিও এদের এবং চীনা চিহ্নের মধ্যে কোনো সম্পর্ক নেই।

## জ্যামিতিক চিত্র

## গ্যালারি

File:Taijitu Lai Zhide.png|Ancient form of the Taijitu, as used by Lai Zhide
File:BatQuaiDo 2.svg|Bat Quai Do: Taijitu with I Ching trigrams
File:Flag of South Korea.svg|(Taegeuk in Korean) in the flag of South Korea
File:Celtic Gold-plated Disc, Auvers-sur-Oise, Val-d'Oise (Detail 01).jpg|Yin yang swirls on a Celtic gold-plated bronze disc (early 4th century BC)
File:Notitia Dignitatum - Magister Peditum 4.jpg|Coat of arms of the Roman *armigeri defensores seniores* (4th row, third from left), dated to ca. AD 430
File:Mauri Osismiaci shield pattern.svg|Shield pattern of the Roman *Mauri Osismiaci* (ca. AD 430), with the dots in each part kept in the same shade of color


## তথ্যসূত্র

## উৎস
**Taoist symbolism**

* 

**European iconography**

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ

* The "Yin-Yang" among the Insignia of the Roman Empire?
* Where does the Chinese Yin Yang Symbol Come From?
* Chart of the Great Ultimate (''Taiji tu'')  (from the Golden Elixir website)

বিষয়শ্রেণী:চৈনিক লোককথা
বিষয়শ্রেণী:প্রতীক
বিষয়শ্রেণী:অলঙ্কার
বিষয়শ্রেণী:কনফুসীয় ধর্ম
বিষয়শ্রেণী:মূর্তিবিদ্যা
বিষয়শ্রেণী:ঘূর্ণন প্রতিসাম্য
সৈয়দ মইনুদ্দিন আহমেদ

**সৈয়দ মইনুদ্দিন আহমেদ** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
সৈয়দ মইনুদ্দিন আহমেদের জন্ম হবিগঞ্জ জেলার সদর উপজেলার ফকিরাবাদ গ্রামে। তার বাবার নাম সৈয়দ জিয়াউদ্দিন আহমেদ এবং মায়ের নাম সৈয়দা মাহমুদা খাতুন। তার স্ত্রীর নাম কাইসার নাহার আহমেদ। তাদের দুই ছেলে ও এক মেয়ে।

## কর্মজীবন
সৈয়দ মইনুদ্দিন আহমেদ পাকিস্তান সেনাবাহিনীর মেডিকেল কোরে চিকিৎসক হিসেবে চাকরি করতেন। কুমিল্লা সেনানিবাসে কর্মরত ছিলেন। ১৯৭১ সালে পাকিস্তান সেনাবাহিনীর ৫৩ পদাতিক ব্রিগেডের ৩১ পাঞ্জাব রেজিমেন্টের মেডিকেল অফিসার হিসেবে সংযুক্ত হন। মার্চ মাসে ৩১ পাঞ্জাব রেজিমেন্ট সিলেটের খাদিমনগরে মোতায়েন ছিল। মুক্তিযুদ্ধ শুরু হলে সৈয়দ মইনুদ্দিন আহমেদ এবং ওই রেজিমেন্টের আরেকজন বাঙালি সেনাকর্মকর্তা পাঞ্জাব রেজিমেন্টের হাতে বন্দী ও পরে আহত হন। রেজিমেন্টের একজন পাঠান সেনাকর্মকর্তা তাদের সিলেট মেডিকেল কলেজ হাসপাতালে পাঠায়। তার বদান্যতা এবং হাসপাতালের পরিচালক ডা. সামসুদ্দীন আহমদের তাৎক্ষণিক সুচিকিৎসায় তিনি বেঁচে যান। ৯ এপ্রিল হাসপাতাল থেকে তিনি বাড়ি যান। ওই দিনই পাকিস্তান সেনাবাহিনী ডা. সামসুদ্দীনকে হত্যা করে। সৈয়দ মইনুদ্দিন আহমেদ কিছুদিন পর ভারতে গিয়ে মুক্তিযুদ্ধে যোগ দেন। মুক্তিবাহিনীর সদর দপ্তর থেকে তাকে ৩ নম্বর সেক্টরের চিকিৎসক হিসেবে নিয়োগ দেওয়া হয়। পরে ‘এস’ ফোর্সের চিকিৎসক হিসেবেও অতিরিক্ত দায়িত্ব পালন করেন। অনেক যুদ্ধক্ষেত্রে উপস্থিত থেকে মুক্তিযোদ্ধাদের চিকিৎসাসেবা দেন। দুই-তিনবার অস্ত্র হাতে সম্মুখযুদ্ধেও অংশ নেন।

## মুক্তিযুদ্ধে ভূমিকা
১৯৭১ সালে মুক্তিযুদ্ধ শুরু হওয়ার পর যুদ্ধ যখন তীব্রতর হচ্ছিল, তখন শহীদ ও আহত মুক্তিযোদ্ধাদের সংখ্যা বেড়েই যাচ্ছিল। প্রাথমিক পর্যায়ে মুক্তিযোদ্ধাদের জন্য চিকিৎসার বন্দোবস্ত ছিল না। পরে আহত ও অসুস্থ মুক্তিযোদ্ধাদের চিকিৎসাসেবা নিশ্চিত করার জন্য মুক্তিবাহিনীর পক্ষ থেকে স্থাপন করা হয় অস্থায়ী হাসপাতাল বা চিকিৎসাকেন্দ্র। প্রতিটি সেক্টরে ছিল একটি বা দুটি হাসপাতাল এবং সাব-সেক্টরে ফিল্ড মেডিকেল ইউনিট। এরই ধারাবাহিকতায় ৩ নম্বর সেক্টরে তখন দুটি হাসপাতাল বা চিকিৎসাকেন্দ্র প্রতিষ্ঠিত হয়েছিল। একটি হোজামারাতে। এটি ছিল ৩০ শয্যার। আরেকটি আশ্রমবাড়িতে। সেটি ছিল ১০ শয্যার। চিকিৎসক হিসেবে যাঁরা নিয়োজিত ছিলেন, তাদের মধ্যে সৈয়দ মইনুদ্দিন আহমেদ অন্যতম। ৩ নম্বর সেক্টরে চিকিৎসাকেন্দ্র প্রতিষ্ঠায় সৈয়দ মইনুদ্দিন আহমেদ গুরুত্বপূর্ণ ভূমিকা পালন করেন। প্রথমে তিনি তাঁবুতে হাসপাতালের ভিত্তি স্থাপন করেন। হাসপাতালের চিকিৎসা ছিল অনেক কার্যকর ও ভালো। অসাধ্য সাধনের মতো নানা কাজ করেন তিনি। আহত ও অসুস্থ মুক্তিযোদ্ধাদের মনোবল ঠিক রাখতে তিনি ও তার সহযোগীরা তখন যে অবদান রেখেছেন, তা সত্যিই স্মরণীয়। পাকিস্তান সেনাবাহিনীর সঙ্গে যুদ্ধে আহত মুক্তিযোদ্ধাদের প্রায় প্রতিদিনই তার কাছে পাঠানো হতো। কেউ গুলিবিদ্ধ, কেউ শেলের স্প্লিন্টারে আঘাতপ্রাপ্ত। আহত যতই হন না কেন, যাঁরা সৈয়দ মইনুদ্দিন আহমদের চিকিৎসাসেবা পেয়েছেন তারা চাঙা হয়ে উঠতেন। বেশির ভাগই বেঁচে যেতেন এবং সুস্থ হতেন। ওষুধপত্র ও চিকিৎসা-সরঞ্জামের স্বল্পতা সত্ত্বেও কয়েকজন ছাড়া কেউ তখন মারা যাননি।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:হবিগঞ্জ জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
নিক্টোজেন

right|thumb|নাইট্রোজেন শ্রেণি কিছু মৌল
**নাইট্রোজেন গ্রুপ** (**নিকটোজেন** নামেও পরিচিত)  হল পর্যায় সারণির একটি শ্রেণি। নাইট্রোজেন (N), ফসফরাস (P), আর্সেনিক (As), অ্যান্টিমনি (Sb), বিসমাথ (Bi), মস্কোভিয়াম (Mc)

আইইউপিএসি এর নতুন নিয়ম অনুযায়ী এই শ্রেণিকে **পঞ্চদশ শ্রেণি** বা **১৫তম শ্রেণি** বলা হয়ে থাকে। সিএএস এবং এইইউপিএসি এর পুরাতন নিয়ম অনুযায়ী এই শ্রেণিকে বলা হত, **Group V<small>B</small>** এবং **Group V<small>A</small>** (এটিকে পড়া হতে *গ্রুপ ৫ বি* এবং *গ্রুপ ৫ এ*, V রোমান হরফের ৫হিসাবে ব্যবহৃত হত)। কিন্তু অর্ধপরিবাহী পদার্থবিজ্ঞানে, এটিকে এখানো **Group V** নামে ব্যবহার করা হয়।

## বৈশিষ্ট্যসমূহ
### রাসায়নিক
অন্যান্য শ্রেণির মৌলগুলোর মত, এই শ্রেণির মৌলগুলোরও ক্ষেত্রেও তাদের ইলেকট্রন বিন্যাসের পরিবর্তনের সাথে সাথে ভৌত এবং রাসায়নিক ধর্মগুলোর ক্রম পরিবর্তন লক্ষ্য করা যায়।

### ভৌত

## ইতিহাস

## জৈব বৈশিষ্ট এবং বিষাক্ততা
## আরও দেখুন
* Oxypnictide, including superconductors discovered in 2008.
* Ferropnictide, including oxypnictide superconductors.

## টীকা

## তথ্যসূত্র

বিষয়শ্রেণী:পর্যায় সারণি
বিষয়শ্রেণী:মৌলিক পদার্থের দল

বিষয়শ্রেণী:পর্যায় সারণির গ্রুপ
খাঁচা

থাম্ব|খাঁচায় বন্দী বানর
**পিঞ্জর** বা **খাঁচা** বাক্স আকৃতির তৈরী শক্ত কাঠামোবিশেষ। এতে কোন বন্য কিংবা পোষা পাখি বা প্রাণীকে সংরক্ষণ করা হয় কিংবা পোষ মানানোর উদ্দেশ্যে আবদ্ধ করে রাখা হয়ে থাকে।  সাধারণতঃ খাঁচা অনেকগুলো লৌহজাতীয় ধাতব পদার্থের টুকরো, কিংবা বাঁশ, কাঠ ইত্যাদি মজবুত আকৃতির পদার্থ দিয়ে তৈরী করা হয়। যদি পাখি রাখার উদ্দেশ্যে খাঁচা ব্যবহার করা হয়, তবে তা পাখির খাঁচা নামে পরিচিত হবে। এছাড়াও, সামাজিক নিরাপত্তার লক্ষ্যে অপরাধী ব্যক্তিকে আটক কিংবা বিচারের উদ্দেশ্যে নির্মিত স্থায়ী অবকাঠামোও খাঁচার ন্যায় তৈরী করা হয়ে থাকে, যা কারাগার নামে পরিচিত।

সচরাচর খাঁচা কোন পশু-পাখিকে তার স্বাভাবিক জীবন থেকে বিচ্যুত করার উদ্দেশ্যে ধরা বা ফাঁদ হিসেবে ব্যবহার করা হয়। এ কারণেই খাঁচা শিকারের অন্যতম উপকরণ হিসেবে পরিচিত যা প্রায়শঃই নির্দিষ্ট প্রাণীর গর্তের সম্মুখে রাখা হয় বা সাধারণভাবে পাকড়াও করা হয়।

## বন্দীদশা
বর্তমানে খাঁচা বন্য প্রাণীদেরকে অবরোধ বা বন্দী করার উত্তম উৎসরূপে বিবেচিত। প্রাণীদের আকার-আকৃতি বিবেচনায় এনে বিশেষভাবে তৈরী হয় এ খাঁচা। পাখি, ইঁদুর, সরীসৃপজাতীয় প্রাণীসহ বৃহদাকৃতির প্রাণীদেরকে আটক করে গৃহপালিত প্রাণীতে পরিণত করা হয়। গৃহপালিত প্রাণীতে পরিণত করার আরেক নামই পোষা প্রাণী। খাঁচা তৈরী করার প্রধান উদ্দেশ্যই হচ্ছে বন্দী করা।

## মানব খাঁচা
ঐতিহাসিকভাবে আটক ব্যক্তি কিংবা অপরাধীকে কখনো কখনো খাঁচায় আবদ্ধ করে রাখা হতো। সম্ভবতঃ শিকল দিয়ে বেঁধে স্বাচ্ছন্দ্যহীন অবস্থায় অবর্ণনীয় কষ্টভোগের উদ্দেশ্যে আটক করা হতো। ঘাড় থেকে কোমর ও হাঁটু পর্যন্ত শিকল দিয়ে বেঁধে কাঠগড়ার ন্যায় সমপরিমাণ জায়গায় ১৬ দিনের জন্যে আটক রাখা হতো। খুবই ছোট্ট পরিসরে ২ ফুট বাই ২ ফুট পরিমাণ জায়গা নিয়ে গড়া এ ধরনের খাঁচা দ্বিতীয় বিশ্বযুদ্ধ সময়কালীন ব্যবহার করা হয়েছিল।

## ব্যবহার
শিকার প্রক্রিয়া সম্পন্নকরণের অন্যতম হাতিয়ার এবং উপকরণ হিসেবে খাঁচা অতীব প্রয়োজনীয় ও প্রাণীকে আটক করতে সহায়ক ভূমিকা পালন করে। সাধারণ কিন্তু অবৈধপন্থা হিসেবে কোন প্রাণীকে নির্দিষ্ট সময়ের জন্যে খাঁচায় আবদ্ধ করে রাখা হয় ও বন্য প্রাণীকে শিকারের জন্যে উৎসাহিত করা হয়। অতঃপর বন্য প্রাণীটি এ ফাঁদে আটকা পড়ে। মার্কিন যুক্তরাষ্ট্রের প্রেসিডেন্ট থিওডোর রুজভেল্ট খাঁচায় নিজেকে আবদ্ধ করে একটি ভল্লুক ধরেছিলেন।

গত দুই শতাব্দী ধরে আধুনিক সার্কাসে অনেক ধরনের প্রজাতির প্রাণী সার্কাসের অন্যতম অংশ হয়ে দাঁড়িয়েছে। বন্য প্রাণী বিশেষতঃ সিংহ, বাঘ, ভল্লুকের ন্যায় প্রাণীগুলোকে সার্কাসে ব্যবহার করা হচ্ছে। প্রাণীগুলোকে সর্বদাই ছোট খাঁচায় পুরে এক স্থান থেকে অন্য স্থানে বা বিদেশ সফরে নিয়ে যাওয়া হয়।

## তথ্যসূত্র

বিষয়শ্রেণী:ধারক
বিষয়শ্রেণী:পাত্র
বিষয়শ্রেণী:ধাতুকর্ম
বিষয়শ্রেণী:নির্মাণ উপাদান
বিষয়শ্রেণী:ইস্পাত
অ্যাপোলো ১৭

**অ্যাপোলো ১৭** ছিল যুক্তরাষ্ট্রের অ্যাপোলো স্পেস প্রোগ্রামের একাদশ এবং চূড়ান্ত মানব মহাকাশ যাত্রা। ১৯৭২ সালের ৭ই ডিসেম্বর ১২ ৩৩-est চালু একটি তিন সদস্য ক্রু কমান্ডার ইউজিন Cernan, কমান্ড মডিউল পাইলট রোনাল্ড ইভান্স, এবং লুনার মডিউল পাইলট হ্যারিসন স্মিট গঠিত, অ্যাপোলো ১৭ অবশেষ সাম্প্রতিকতম মানব চন্দ্রপৃষ্ঠে অবতরণ এবং সাম্প্রতিকতম নিম্ন পার্থিব কক্ষপথ অতিক্রম মানব ফ্লাইট।

## চিত্রসম্ভার


image:Apollo 17 The Last Moon Shot Edit1.jpg|The Apollo 17 Saturn V awaits launch.
image:Spiro Agnew Congratulates Launch Control After Launch of Apollo 17 - GPN-2002-000058.jpg|Vice President Spiro Agnew congratulates launch control after the launch
image:The Earth seen from Apollo 17.jpg|Apollo 17 photo of the Earth as the spacecraft headed for the Moon (now known as "The Blue Marble photo").
image:Ap17 schmitt falls.ogv|Astronaut Harrison Schmitt falls while on a Moonwalk.
image:Ap17 strolling.ogv|Harrison Schmitt sings *I was strolling on the Moon one day*.
image:Astronaut Harrison 'Jack' Schmitt, American Flag, and Earth (Apollo 17 EVA-1).jpg|Harrison Schmitt posed with the American flag and Earth in the background during *Apollo 17's* first EVA. Eugene Cernan is visible reflected in Schmitt's helmet visor.
image:Moon-apollo17-schmitt boulder.jpg|Schmitt stands next to a large boulder during EVA 3.
image:AS17-145-22224.jpg|Cernan in the lunar module after EVA 3.
image:Harrison Schmitt inside LM on surface, Apollo 17.jpg|Schmitt in the lunar module after EVA 3.
image:Ap17-ascent.ogv|Apollo 17's Lunar Module blasts off and leaves the Moon.
image:RobbinsMedallionApollo17ByPhilKonstantin.jpg|Robbins Medallion from Apollo 17.
image:A17-plaque.JPG|The plaque left on the Moon by Apollo 17.
image:Apollo17UV.jpg|A model of the UV spectrometer used to take the first accurate measurements of the constituents of the Moon's atmosphere.
image:Challenger 4x.png|Landing site, as imaged by the Lunar Reconnaissance Orbiter in 2009.


## আরও দেখুন

* Taurus–Littrow (lunar valley)
* Apollo program
* Apollo Lunar Module
* Apollo Command/Service Module
* Saturn V
* Moon landing

## তথ্যসূত্র

## বহিঃসংযোগ

* Apollo 17 mission information - NASA 
* Apollo by the numbers: A Statistical Reference by Richard W. Orloff (NASA)
* Development of Manned Space Flight, American and Soviet NASA SP-4209 
* The Apollo Spacecraft: A Chronology 
* Apollo Program Summary Report
* Apollo 17 Characteristics - SP-4012 NASA historical data book
* Apollo 17 Lunar Surface Journal 
* NASA Apollo 17 press kit - 26 November 1972
* Apollo 17 - Encyclopedia Astronautica
* Apollo 17 - Final Reflections on Apollo
* Apollo 17 - Science Experiments
* Apollo 17 - Voice Transcript Pertaining to the Geology of the Landing Site
* The Final Flight - National Geographic

বিষয়শ্রেণী:অ্যাপোলো কর্মসূচি
বিষয়শ্রেণী:চন্দ্রানুসন্ধান অভিযান
বিষয়শ্রেণী:চাঁদে মানব মহাকাশযাত্রা
বিষয়শ্রেণী:১৯৭২-তে মহাকাশযাত্রা
বিষয়শ্রেণী:১৯৭২-তে মার্কিন যুক্তরাষ্ট্র
বিষয়শ্রেণী:মার্কিন মহাকাশযান
বিষয়শ্রেণী:নমুনা প্রত্যানয়ন অভিযান
বিষয়শ্রেণী:অ্যাপোলো কর্মসূচির অন্তর্গত অভিযান
বিষয়শ্রেণী:চন্দ্র বিচরণ যান
বিষয়শ্রেণী:চাঁদে অবতরণ
বিষয়শ্রেণী:১৯৭২-এ উৎক্ষিপ্ত মহাকাশযান
হুইল চেয়ার

thumb|250px
**হুইল চেয়ার** () এক ধরনের চাকাযুক্ত চেয়ার যা সাধারণতঃ স্বাভাবিকভাবে চলাচলে অক্ষম ব্যক্তিগণ ব্যবহার করে থাকেন। এ ধরনের চেয়ারের সাহায্যে পঙ্গুত্বে বরণকারী ব্যক্তি এক স্থান থেকে অন্যত্র যাতায়াত করেন। অক্ষম ব্যক্তি তার নিজস্ব হাতের সাহায্যে চাকায় ধাক্কা দিয়ে এ চেয়ারটি পরিচালনা করে থাকেন। এছাড়াও, অন্য কোন ব্যক্তি চেয়ারের পিছনে ধাক্কা দিয়ে কিংবা স্বয়ংক্রিয়ভাবে বৈদ্যুতিক মোটরের সাহায্যে গমন করেন। প্রয়োজনে তিনি অন্য কোন ব্যক্তির সাহায্যে বাঁধা অতিক্রমণে অন্যের দ্বারস্থ হয়ে থাকেন।

## ইতিহাস
যে সকল ব্যক্তি হেঁটে চলাচল করতে ব্যাপক অসুবিধা অনুভব করেন অথবা শারীরিক অসুস্থতাজনিত কারণ, আঘাতগ্রস্ততা অথবা পঙ্গুত্বে বরণ করেছেন - কেবল ঐ স্তরের ব্যক্তিগণই হুইল চেয়ারের ন্যায় উপকরণকে চলাচলের সঙ্গী হিসেবে বেছে নেন। সুস্থ, স্বাভাবিক, চলাচলে সক্ষম ব্যক্তিগণ এ চেয়ারের সাহায্য ব্যতিরেকে হেঁটে চলাচল করে থাকেন। কোন কারণে অক্ষম ব্যক্তির শারীরিক গঠনশৈলী ভিন্নতর হলে হুইল চেয়ারের মধ্যে আরো অতিরিক্ত অংশ যুক্ত করে স্বাচ্ছন্দ্যে চলাচলের ব্যবস্থা করা হয়ে থাকে। ১৬৭০-এর দশকে ইংল্যান্ডে সর্বপ্রথম হুইল চেয়ার ব্যবহারের নজীর রয়েছে। এছাড়া ১৩০০ সালের প্রথম দিকে অটোমান সাম্রাজ্যের প্রতিষ্ঠাতা উসমান উরহানের জন্য কাঠ ও চাকা দিয়ে তৈরি করা হুইল চেয়ার ব্যবহার করতে দেখা যায়।  ইউরোপ মহাদেশে এ প্রযুক্তি জার্মান রেনেসাঁয় আরো উত্তরণ ঘটানো হয়।

## প্রবেশাধিকার
thumb|250px
উন্নত দেশসমূহে বিনোদনে অংশগ্রহণের লক্ষ্যে থিয়েটার, সিনেমা হলগুলোয় হুইল চেয়ার রাখার উপযোগী মুক্ত স্থান রাখা হয়। ভবন নির্মাণে হুইল চেয়ার ব্যবহারকারীদের প্রবেশের নিশ্চয়তার লক্ষ্যে *পঙ্গুত্ব অধিকার আন্দোলন* ও *আমেরিকানস উইদ ডিজএবিলিটিজ এ্যাক্ট অব ১৯৯০* (এডিএ) এর প্রচারণার অন্যতম ক্ষেত্রস্থল। অন্যতম প্রধান নীতি-নির্ধারণী প্রক্রিয়া হচ্ছে বৈশ্বিক নক্সা যাতে পঙ্গুত্বে বরণকারী সকল স্তরের লোকজন সাধারণ পরিবহণ ও ভবনে স্বাভাবিকভাবে প্রবেশ করতে পারে।

মার্কিন যুক্তরাষ্ট্রের লস এঞ্জেলেসে কিছু রেলগাড়ী থেকে স্বল্পসংখ্যায় আসন তুলে নেয়া হয়েছে যাতে সাইকেল ও হুইল চেয়ার রাখা যায়। নিউইয়র্ক সিটির সম্পূর্ণ বাস ব্যবস্থাপনা পদ্ধতিতে হুইল চেয়ার নিয়ে ব্যক্তির প্রবেশের পরিবেশ বিদ্যমান এবং লিফটের মাধ্যমে উচ্চ ভবনগুলোয় প্রবেশাধিকারের পরিকল্পনা চলমান অবস্থায় আছে। অস্ট্রেলিয়ার এডিলেডের সকল প্রকার সরকারী যানবাহনে কমপক্ষে দু'টি হুইল চেয়ার রাখার ব্যবস্থা আছে যাতে বাস, ট্রাম এবং রেলগাড়ী অন্তর্ভুক্ত। বর্তমানে সকল রেলগাড়ীতেই সাইকেল রাখার উপযোগী জায়গা আছে।

## পাওয়ার চেয়ার ফুটবল
পাওয়ার চেয়ার ব্যবহারকারী প্রতিবন্ধীগণের ক্রীড়াসূলভ মনোভাব জাগ্রতকরণে নতুন ধরনের খেলার প্রচলন ঘটানো হয়েছে যা পাওয়ার চেয়ার ফুটবল বা পাওয়ার সকার নামে পরিচিত। পাওয়ার চেয়ার ব্যবহারকারীদের জন্যে এটিই একমাত্র প্রতিযোগিতামূলক দলীয় ক্রীড়া। ফ্রান্সের প্যারিসে ফিপফা নামীয় ক্রীড়া সংস্থাটি এ প্রতিযোগিতার প্রধান নিয়ন্ত্রক।

## গ্যালারি


File:Pride_Jazzy_Select_power_chair_001.JPG
File:WoodWheelchair.JPG
File:Wheelchair_Racing_Parapan_2007.jpg


## তথ্যসূত্র

## বহিঃসংযোগ

* Care of the Combat Amputee, Chapter 26. Assistive Devices for Service Members with Disabilities. Particularly high-performance and power wheelchairs.
* Build Wheelchair Ramps

হুইল চেয়ার
বিষয়শ্রেণী:চেয়ার
বিষয়শ্রেণী:মানব চালিত যানবাহন
দোলনা

thumb|250px
**দোলনা** () একটি ঝুলন্ত আসন যা শিশুকে দোল দেয়ার জন্যে বাঁশ, কাঠ বা লোহার তৈরী কাঠামোবিশেষ। এটি খেলার মাঠ, উদ্যান, সার্কাসে দেখা যায়। আসনের সাথে সাধারণতঃ লোহার শিকল বা দড়ি ব্যবহার করা হয়। একবার দোল দেয়ার উপযোগী বল প্রয়োগে এটি পেন্ডুলাম ঘড়ির ন্যায় অনবরত সামনে-পেছনে দুলতে থাকে।

## ব্যবহার
*টায়ারের তৈরী দোলনায়* সম্পূর্ণ একটি টায়ার ব্যবহার করা হয়। সাধারণতঃ এতে সম্পূর্ণ নতুন কিংবা ব্যবহৃত টায়ারকে উঁচু বৃক্ষের শাখায় রশি বা দড়ির সাথে শক্তভাবে বেঁধে ঝুলানোর উপযোগী করা হয়। বাণিজ্যিকভিত্তিতে খেলার মাঠে অথবা পার্কে প্রায়শঃই ধাতব পদার্থ বা কাঠের বীমে শিকল দিয়ে বেঁধে ব্যবহার করা হয়। ঝোলানোর জন্যে উলম্ব কিংবা সমান্তরাল - উভয়ভাবেই রাখা হয়। সমান্তরাল দোলনায় দুই বা ততোধিক শিশু অবস্থান করতে পারে।

*জাল দিয়ে তৈরী দোলনা* শোবার উপযোগী বিছানা জাল দিয়ে তৈরী করে ব্যবহার করা হয় যা খুবই হালকা। এ ধরনের দোলনা সাধারণতঃ এক জোড়া গাছের সাথে বেঁধে ব্যবহার করা হয়। *[[কিকিং]] দোলনা* এস্তোনিয়ায় ক্রীড়ারূপে ব্যবহৃত হয় যাতে খেলোয়াড়েরা ৩৬০০ কোণে ঘুরতে থাকে।

## তথ্যসূত্র

## বহিঃসংযোগ

* http://staff.kfupm.edu.sa/phys/tahmed/how%20to%20pump%20a%20swing.ppt ,http://staff.kfupm.edu.sa/phys/tahmed/How%20to%20pump%20a%20swing.pdf  How to pump a swing (physics oriented).
* Swing set safety
* The Ultimate Safety Guide to Metal Swing Sets
* History of playgrounds in the USA
* Pumping of a swing

বিষয়শ্রেণী:খেলা
আইভি ব্রিজ

**আইভি ব্রিজ** () হল একটি মাইক্রোআর্কিটেকচার কোডনেম। স্যান্ডি ব্রিজ মাইক্রোআর্কিটেকচার ব্যবহৃত ইন্টেল মাইক্রোপ্রসেসরসমূহকে আইভি ব্রিজ বলে। ট্রাই-গেট ট্রানজিস্টরের উপর ভিত্তি করে ২২ ন্যানোমিটার ডাই-শ্রিঙ্ক দিয়ে নির্মিত মাইক্রোআর্কিটেকচারসমূহকেও আইভি ব্রিজ বলে। ভবিষ্যতের আইভি ব্রিজ-এক্স এবং আইভি ব্রিজ-ইপি মাইক্রোপ্রসেসরেও এই প্রযুক্তি ব্যবহৃত হবে। আইভি ব্রিজ মাইক্রোপ্রসেসর স্যান্ডি ব্রিজ প্ল্যাটফর্মও সমর্থন করে, কিন্তু এর জন্যে ফার্মওয়্যার আপডেটের প্রয়োজন্য হয়। ইন্টেল এখন পর্যন্ত আইভি ব্রিজ প্রযুক্তির ৭টি চিপসেট বাজারে ছেড়েছে। এগুলো ইউএসবি ৩.০ সমর্থন করে।

## বৈশিষ্ট্যসমূহ
আইভি ব্রিজ মাইক্রোপ্রসেসর স্যান্ডি ব্রিজ থেকে উন্নত নিম্নোক্ত উন্নত বৈশিষ্ট্যের অধিকারী :
* ট্রাই-গেট ট্রানজিস্টর প্রযুক্তি (সমতলীয় ট্রানজিস্টরের সমান কর্মদক্ষতা ৫০% কম শক্তি সাশ্রয়ে প্রদান করে)।
* পিসিআই এক্সপ্রেস ৩.০ সমর্থন করে।
* সর্বোচ্চ সিপিইউ মাল্টিপ্লাইয়ার ৬৩ (স্যান্ডি ব্রিজের ৫৭)।
* ২৮০০ এমটি/স পর্যন্ত র‍্যাম সমর্থন করে।
* বিল্ট-ইন জিপিইউ-এর ৬ বা ১৬টি নীরবাহী ইউনিট থাকবে (স্যান্ডি ব্রিজের ৬ বা ১২টি থাকে)।
* ইন্টেল এইচডি গ্রাফিক্স যা ডিরেক্টএক্স ১১, ওপেনজিএল ৩.১ এবং ওপেনসিএল ১.১ সমর্থন করে।

## বহিঃসংযোগ
* 
* 
* 
* AnandTech: Ivy Bridge Desktop Lineup 

বিষয়শ্রেণী:ইন্টেল মাইক্রোপ্রসেসর
বিষয়শ্রেণী:ইন্টেল এক্স৮৬ মাইক্রোপ্রসেসর
বিষয়শ্রেণী:২০১২-এর ভূমিকা
হ্যাসওয়েল

**হ্যাসওয়েল** মাইক্রোপ্রসেসর আর্কিটেকচারের একটি কোডনেম। ইন্টেল কর্পোরেশন হ্যাসওয়েল মাইক্রোপ্রসেসর তাদের ওরিগন উৎপাদনকেন্দ্রে নির্মাণ করবে। এই প্রযুক্তি ইন্টেলের আইভি ব্রিজের পরবর্তী উন্নত সংস্করণ। হ্যাসওয়েল ২২ ন্যানোমিটার ডাই-শ্রিঙ্ক প্রক্রিয়ায় নির্মিত হবে। ইন্টেল ২০১৩ এর মার্চে হ্যাসওয়েল প্রযুক্তির মাইক্রোপ্রসেসর বাজারে ছাড়বে। ২০১১ সালে ইন্টেল ডেভেলপার ফোরামে হ্যাসওয়েল চিপ নির্মিত একটি কম্পিউটার প্রদর্শন করে। হ্যাসওয়েল, আইভি ব্রিজের থেকে ১০% দ্রুত কর্মদক্ষতার অধিকারী হবে। এছাড়া এটি তুলনামূলক কম শক্তি ব্যবহার করবে। হ্যাসওয়েল মাইক্রোপ্রসেসরের গ্রাফিক্স ক্ষমতা অধিক উন্নত হবে। আইভি ব্রিজের গ্রাফিক্স থেকে হ্যাসওয়েলের গ্রাফিক্স দ্বিগুণ ক্ষমতার অধিকারী হবে।

## প্রযুক্তি
**আইভি ব্রিজের ন্যায় বৈশিষ্ট্যাবলীঃ**
* ২২ ন্যানোমিটার নির্মাণ প্রক্রিয়া
* 3D ট্রাই-গেট ট্রানজিস্টর
* ১৪ ধাপের পাইপলাইন
* মেইনস্ট্রিম কোয়াড কোর
* DDR3 ডুয়াল চ্যানেল সমর্থন
* প্রতি কোরে ৬৪ কিলোবাইট L1 ক্যাশ এবং ২৫৬ কিলোবাইট L2 ক্যাশ সমর্থন

**নতুন বৈশিষ্ট্যাবলিঃ**
* নতুন ইন্সট্রাকশন সেট- অ্যাডভান্সড ভেক্টর ইন্সট্রাকশন-২
* নতুন সকেট - এলজিএ ১১৫০
* ইন্টেল ট্রানজেকশনাল সিনক্রোনাইজেশন এক্সটেনশন্স
* ডাইরেক্ট থ্রিডি ১১.১ এবং ওপেনজিএল ৩.২ হার্ডওয়ারসমূহের জন্য গ্রাফিক্স সমর্থন
* DDR4 সমর্থন
 
## তথ্যসূত্র

বিষয়শ্রেণী:ইন্টেল মাইক্রোপ্রসেসর
বিষয়শ্রেণী:ইন্টেল এক্স৮৬ মাইক্রোপ্রসেসর
কার্বন শ্রেণি

**কার্বন শ্রেণী** গঠিত হয়েছে পর্যায় সারণির কার্বন (**C**),সিলিকন (**Si**), জার্মেনিয়াম (**Ge**), টিন (**Sn**), সীসা (**Pb**) এবং ফ্লেরোভিয়াম (**Fl**) মৌলগুলির সমন্বয়ে।

নতুন আইইউপিএসি নিয়ম অনুযায়ী এটিকে **চতুর্দশ শ্রেণী**/*১৪তম শ্রেণী*' অথবা **Group 14** বলা হয়ে থাকে। পুরাতন সিএএস অনুযায়ী এই শ্রেণীটিকে বলা হত, **Group IVB** এবং **Group IVA**। যদিও অর্ধপরিবাহী পদার্থবিজ্ঞানে এটিকে এখনো **Group IV** হিসেবে ডাকা হয়ে থাকে। এই শ্রেণীটিকে **চতুর্থী শ্রেণী**-ও বলা হয়ে থাকে (টেট্রাগ্রুপ; গ্রিক ভাষায় *চার* সংখ্যা বোঝাতে "ট্রেট্রা" শব্দটি ব্যবহার করা হয়)।

## ধর্ম
### রাসায়নিক ধর্ম
অন্যান্য শ্রেণীর মৌলগুলোর মত, এই শ্রেণীর মৌলগুলির ক্ষেত্রেও তাদের ইলেকট্রন বিন্যাসের পরিবর্তনের সাথে সাথে ভৌত এবং রাসায়নিক ধর্মগুলির ক্রমপরিবর্তন লক্ষ করা যায়।

### ভৌত ধর্ম

### জৈব ধর্ম এবং বিষাক্ততা

## ইতিহাস

## তথ্যসূত্র

## আরও দেখুন

বিষয়শ্রেণী:পর্যায় সারণি
বিষয়শ্রেণী:মৌলিক পদার্থের দল

বিষয়শ্রেণী:পর্যায় সারণির শ্রেণী
সার্কাস

[thumb|250px|১৮৫২ সালে অঙ্কিত [পোল্যান্ড|পোল্যান্ডে একটি ভ্রাম্যমাণ সার্কাসের তেলচিত্র]]

**সার্কাস** () এক ধরনের বিশেষ বিনোদন কেন্দ্র বা বিনোদন প্রক্রিয়াবিশেষ। এর মাধ্যমে আবালবৃদ্ধবনিতা নির্মল আনন্দ ও চিত্তাকর্ষক বিষয়াবলী সম্পর্কে সম্যক অবগত হন। সার্কাসে এক দলভূক্ত বিশেষ প্রশিক্ষণপ্রাপ্ত ব্যক্তি অংশগ্রহণ করেন। তারা শারীরিক ব্যায়াম, বিশেষ কলা-কৌশল, ভাঁড়, মূকাভিনয়, রশি দিয়ে হাঁটা, পোষা প্রাণীসহ নানা মাধ্যমে তাদের দক্ষতা প্রদর্শন বা উপস্থাপনা করে থাকেন। মূলতঃ সার্কাস বিনোদন কেন্দ্র হলেও প্রায়শঃই তা ভ্রাম্যমাণ যা দেশের এক স্থান থেকে অন্য স্থানে কিংবা এক দেশ থেকে অন্য দেশে শুভেচ্ছা সফরে বা ব্যবসায়িক কারণে বের হয়। সকল সার্কাসই অবশ্য ভ্রাম্যমাণ নয়। কিছু সার্কাস দলের নিজস্ব ভবন বা মিলনায়তন রয়েছে।

## নামকরণ
বাংলায় সার্কাস শব্দটি আসলে একটি ইংরেজি শব্দ। ১৪শ শতকে ইংরেজি ভাষায় প্রথম এর ব্যবহার লক্ষ্য করা যায়। ইংরেজি সার্কাস আসলে ল্যাটিন *circus* থেকে উদ্ভূত হয়েছে। ল্যাটিন শব্দটি আবার গ্রিক *κίρκος* থেকে এসেছে যার আক্ষরিক অর্থ *বৃত্ত* বা *রিং*।

## পরিচালনা ব্যবস্থা
সার্কাসে অনেক ধরনের বৈচিত্র্যপূর্ণ বিষয়াবলী অন্তর্ভুক্ত থাকায় বিরাট আয়তনের খোলামেলা উন্মুক্ত জায়গার প্রয়োজন পড়ে। রোদ-বৃষ্টি থেকে দর্শককে দূরে রাখতে কিংবা সুষ্ঠুভাবে পরিচালনার স্বার্থে বড় ধরনের তাঁবু ব্যবহার করা হয় যা *বিগ টপ* নামে পরিচিত। মিলনায়তনে শত শত লোকের বসার উপযোগী পরিবেশ সৃষ্টি করা হয়। দূরের দর্শকের জন্য সম্মুখের তুলনায় উঁচু আসন তৈরী করা হয়। সার্কাসের আকার সাধারণতঃ গোলাকৃতি। মাঝখানের এলাকায় বিশেষ পোশাক পরিহিত শিল্পীরা তাদের জন্যে বরাদ্দ নির্দিষ্ট বিষয়াবলী দর্শকদের সম্মুখে তুলে ধরেন। মাঝখানের গোলাকৃতি জায়গাটি *রিং* নামে পরিচিত। যিনি সমগ্র অনুষ্ঠান তদারকী ও পরিচালনা করে থাকেন, তিনিই *রিংমাস্টার*।

## অভিনয় শৈলী
সার্কাসে বিভিন্ন ধরনের অভিনয়-পর্ব ও ক্রীড়াশৈলী অন্তর্ভুক্ত থাকে। কিছু ব্যক্তি জিমন্যাসটিক্‌সে অংশ নিয়ে থাকেন। প্রায়শঃই একদল জিমন্যাস্ট দাঁড়িয়ে থাকাবস্থায় অন্য দল তাদের ঘাড়ে অবস্থান নিয়ে পিরামিডের ন্যায় স্থাপত্যকলার প্রতীকিচিত্র অঙ্কন করেন। আগুনের গোলকে ঝাঁপ দিয়ে অন্য প্রান্তে চলে যান কিংবা শূন্যে কোন কিছু নিক্ষেপ করে ধারাবাহিকতার সাথে দু'হাত পরিচালনা করেন। দর্শকদেরকে হাসানোর জন্যে ভাঁড় বা ক্লাউন মজার মজার বিষয়াবলীর বহিঃপ্রকাশ ঘটান। শুরুতে ক্লাউনেরা ভীষণ দুষ্টুমী করেন ও পরবর্তীকালে তারা তাদের চাতুর্য্যতা প্রদর্শন করেন।

## প্রাণীর ব্যবহার
গত দুই শতাব্দী ধরে আধুনিক সার্কাসে অনেক ধরনের প্রজাতির প্রাণী সার্কাসের অন্যতম অংশ হয়ে দাঁড়িয়েছে। বন্য প্রাণী বিশেষতঃ সিংহ, বাঘ, ভল্লুকের ন্যায় প্রাণীগুলোকে সার্কাসে ব্যবহার করা হচ্ছে। এছাড়াও উট, ঘোড়া, হাতিসহ গৃহপালিত কুকুরও এর অন্তর্ভুক্ত হয়েছে। সাম্প্রতিককালে মানুষের ধ্যান-ধারনায় পরিবর্তনের ছোঁয়া লক্ষ্য করা যায়। বন্য প্রাণীকে দক্ষতা প্রদর্শনে বাধ্য করানোর ন্যায় কর্মে এর দায়িত্বরত প্রশিক্ষক প্রয়োজনে রূঢ় আচরণ করছেন। তন্মধ্যে - প্রাণীকে আঘাত করা, ইলেকট্রিক শক দেয়াসহ অন্য কোন উপায়ে ব্যথা প্রদান করা অন্যতম। এছাড়াও, প্রাণীগুলোকে সর্বদাই ছোট খাঁচায় পুরে সফরে নিয়ে যাওয়া হয়। অনেক দেশের জনগণই সার্কাসে বন্য প্রাণীর ব্যবহার দেখতে চায় না।

## তথ্যসূত্র

## বহিঃসংযোগ

* 
* Dictionary of Circus Slang (American and British/European)
* Circopedia
* Ukrainian fan-site Cirque du Soleil


সার্কাস
বিষয়শ্রেণী:গ্রিক ঋণকৃত শব্দসমূহ
বিষয়শ্রেণী:পরিবেশন শিল্পকলা
জেমস এ. মারে

thumb
**জেমস এ. মারে** ছিলেন একজন ব্রিটিশ প্রাণিবিজ্ঞানী ও করাচি মহানগর পাঠাগার ও জাদুঘরের কিউরেটর।

তিনি বোম্বে ন্যাচারাল হিস্ট্রি সোসাইটি এবং অ্যানথ্রপোলজিক্যাল সোসাইটি অব বোম্বের সদস্য ছিলেন। তিনি ভিক্টোরিয়া ন্যাচারাল হিস্ট্রি ইন্সটিটিউটের ব্যবস্থাপকও ছিলেন।

## রচনাবলী
* Murray, J.A. (1890) *The Avifauna of the Island of Ceylon*. Bombay: Educational Society Press.
* Murray, J.A. (1889) *The Edible and Game Birds of British India with its Dependencies and Ceylon*. London: Trubner.
* Murray, J.A. (1888) *Indian Birds or the Avifauna of British India*. Vols. 1-2. London: Trubner & Co.
* Murray, J.A. (1887) *The Avifauna of British India and its dependencies*.
* Murray, J.A. (1887) *The Zoology of Beloochistan and Southern Afghanistan*
* Murray, J.A. (1884) *The Vertebrate Zoology of Sind : a systematic account, with descriptions of all the known species of Mammals, Birds, and Reptiles inhabiting the province*;
* Murray, J.A. (1881) *The Plants and Drugs of Sind : being a systematic account, with descriptions, of the indigenous Flora*.
* Murray, J.A. (1880) *A Handbook to the Geology, Botany, and Zoology of Sind*.

## বহিঃসংযোগ
* The avifauna of British India and its dependencies. Volume 1
* The avifauna of British India and its dependencies. Volume 2
* The edible and game birds of British India, with its dependencies and Ceylon. With woodcuts, lithographs, and coloured illustrations (1889)

বিষয়শ্রেণী:পাকিস্তানি অধ্যক্ষ
বিষয়শ্রেণী:পাকিস্তানি প্রকৃতিবিদ
বিষয়শ্রেণী:পাকিস্তানি প্রাণিবিদ্যাবিদ
বিষয়শ্রেণী:করাচীর মানুষ
বিষয়শ্রেণী:১৯শ-শতকের প্রাণিবিদ্যাবিদ
বিষয়শ্রেণী:প্রকৃতিবিদ
বিষয়শ্রেণী:করাচির ব্যক্তি
বিষয়শ্রেণী:১৮৪১-এ জন্ম
আবু মুসলিম (বীর প্রতীক)

**আবু মুসলিম** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আবু মুসলিমের জন্ম কুমিল্লা জেলার মুরাদনগর উপজেলার জারেরা গ্রামে। তার বাবার নাম তালেব আলী সরদার এবং মায়ের নাম পেশকারের নেছা। তার স্ত্রীর নাম ফরিদা বেগম। তার দুই ছেলে ও তিন মেয়ে।

## কর্মজীবন
আবু মুসলিম ১৯৭১ সালে শিক্ষার্থী ছিলেন। মুক্তিযুদ্ধ শুরু হলে এপ্রিল মাসের শেষে ভারতে যান। মে মাসে আসামের গোয়াহাটিতে প্রশিক্ষণ নিয়ে যুদ্ধে যোগ দেন। প্রথমে যুদ্ধ করেন ৪ নম্বর সেক্টরে, পরে ২ নম্বর সেক্টরে। ২ নম্বর সেক্টরে তিনি বেশ কয়েকটি যুদ্ধে অংশ নেন।

## মুক্তিযুদ্ধে ভূমিকা
১৯৭১ সালের আগস্ট মাসের প্রথমার্ধে একদিন রাতে আবু মুসলিমসহ ১৮ জন মুক্তিযোদ্ধা ক্যাম্প থেকে বেরিয়ে রওনা হন লক্ষ্যস্থলে। তাদের দলনেতা মাহবুব রব সাদী। আবছা অন্ধকারে দূরের অনেক কিছু চোখে পড়ে। তাই সবাই সতর্ক। তাদের সঙ্গে আছেন একজন পথপ্রদর্শক। তিনি সবার আগে। তারপর দলনেতা। তার পেছনে মুক্তিযোদ্ধারা সারিবদ্ধভাবে এগিয়ে যান। মুক্তিযোদ্ধাদের অস্ত্র বলতে দু-তিনটি এলএমজি, বাকি সব স্টেনগান। তারা কানাইঘাট থানা আক্রমণ করবেন। মৌলভীবাজার জেলার একদম উত্তরে এর অবস্থান। সিলেট জেলার গোলাপগঞ্জ থানা থেকে একটি পাকা সড়ক কানাইঘাট পর্যন্ত গিয়ে ভারতের মেঘালয় রাজ্যের সীমানায় মিশেছে। থানায় তখন ছিল কয়েকজন পাকিস্তানি সেনা, ইপিসিএএফ আর কয়েকজন পুলিশ সদস্য। সব মিলে ৪৫ থেকে ৫০ জন। চা-বাগানের পথ ধরে হাঁটতে হাঁটতে একসময় আবু মুসলিমসহ মুক্তিযোদ্ধারা নিঃশব্দে পৌঁছান কানাইঘাটে। পাশেই সুরমা নদী। নদীতে পানিপ্রবাহের হালকা কুলকুল শব্দ ছাড়া আর কোনো শব্দ নেই। চারদিক সুনসান। ছোট্ট শহরের সবাই, এমনকি থানায় অবস্থানরত পাকিস্তানি সেনা, ইপিসিএএফ ও পুলিশ সদস্যরাও ঘুমিয়ে। কেবল দু-তিনজন পুলিশ সদস্য পাহারায়। দলনেতা সিদ্ধান্ত নেন যারা পাহারায় নিযুক্ত, প্রথমে তাদের বন্দী ও নীরস্ত্র করার। তিনি নিজেই একজন সহযোদ্ধাকে সঙ্গে নিয়ে সেটি করতে যান। তখনই ঘটে বিপত্তি। সেটা আরেক কাহিনি। পাহারারত এক পুলিশ হঠাৎ গুলি ছোড়ে। এর শব্দে পাকিস্তানি সেনা, ইপিসিএএফ ও পুলিশ সদস্যরা ঘুম থেকে জেগে গোলাগুলি শুরু করে। আবু মুসলিম ও তার সহযোদ্ধারা দলনেতার সংকেত বা নির্দেশের অপেক্ষা না করে সঙ্গে সঙ্গে পাল্টা আক্রমণ শুরু করেন। নিমেষে শুরু হয়ে যায় তুমুল যুদ্ধ। তাদের আক্রমণে প্রথমেই নিহত হয় পাহারারত দুই পুলিশ সদস্য। এরপর আবু মুসলিম ও তার কয়েকজন সহযোদ্ধা গুলি করতে করতে ঝড়ের বেগে ঢুকে পড়েন থানার ভেতরে। তাদের আক্রমণে হতাহত হয় কয়েকজন পুলিশ।
আবু মুসলিম ও তার সহযোদ্ধাদের সাহস ও রণমূর্তি দেখে পাকিস্তানি সেনা, ইপিসিএএফ ও পুলিশ সদস্যরা হতভম্ব হয়ে পড়ে। তারা প্রতিরোধ দূরে থাক, দিগিবদিক জ্ঞানশূন্য হয়ে থানার পেছন দিয়ে পালিয়ে যায়। এ সময় মুক্তিযোদ্ধারা পাকিস্তানি সেনা ও ইপিসিএএফের তিন সদস্যকে আটক করেন। পরে জীবিত অবস্থায় তাদের ভারতীয় সেনাবাহিনীর কাছে হস্তান্তর করেন।

## পুরস্কার ও সম্মাননা
* বীর প্রতীক

## তথ্যসূত্র

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:কুমিল্লা জেলার ব্যক্তি
আনোয়ার হোসেন (বীর উত্তম)

:*একই নামের অন্যান্য ব্যক্তিবর্গের জন্য দেখুন [[আনোয়ার হোসেন]]।*

শহীদ **আনোয়ার হোসেন** (জন্ম: অজানা - মৃত্যু: ২৬ জুলাই, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। তার গেজেট নম্বর ৫৫। 

## জন্ম ও শিক্ষাজীবন
শহীদ আনোয়ার হোসেনের জন্ম ব্রাহ্মণবাড়িয়া জেলার কসবা উপজেলার গোপিনাথপুর গ্রামে। তার বাবার নাম আবদুল হামিদ ভূঁইয়া এবং মায়ের নাম কুলসুমের নেছা। তার স্ত্রীর নাম ছায়েদা বেগম। তাদের এক মেয়ে।

## কর্মজীবন
আনোয়ার হোসেন ১৯৭১ সালে কর্মরত ছিলেন দিনাজপুর ইপিআর সেক্টরের অধীন রংপুর উইংয়ে। মুক্তিযুদ্ধ শুরু হলে যুদ্ধে অংশগ্রহণ করেন। প্রতিরোধযুদ্ধে তিনি গুরুত্বপূর্ণ ভূমিকা পালন করেন। প্রতিরোধযুদ্ধ শেষে তিনি যুদ্ধ করেন পাটগ্রামে। 

## মুক্তিযুদ্ধে ভূমিকা
লালমনিরহাট জেলার পাটগ্রামের অন্তর্গত বুড়িমারী এলাকা যা ভারত-বাংলাদেশ সীমান্তে অবস্থিত। বর্তমানে এটি স্থলবন্দর। বুড়িমারীর ওপর দিয়ে লালমনিরহাট থেকে সড়ক-রেলপথ ভারতের আসাম রাজ্যে প্রবেশ করেছে। ১৯৭১ সালে মুক্তিযুদ্ধ চলাকালে অধিকাংশ সময় বুড়িমারীসহ পাটগ্রাম মুক্ত এলাকা ছিল। বুড়িমারীতে ছিল মুক্তিযোদ্ধাদের একটি প্রতিরক্ষা অবস্থান। এখানে ছিলেন আনোয়ার হোসেনসহ একদল মুক্তিযোদ্ধা। এই এলাকার নিয়ন্ত্রণ নিতে বা আধিপত্য বিস্তারের জন্য পাকিস্তান সেনাবাহিনী প্রায়ই সেখানে আক্রমণ করত। এরই ধারাবাহিকতায় সেখানে পাকিস্তান সেনাবাহিনীর উপর আকস্মিক আক্রমণ করেন মুক্তিযোদ্ধারা। তখন সেখানে যুদ্ধ হয়। সেদিন বিপুলসংখ্যক পাকিস্তানি সেনা ভারী অস্ত্রশস্ত্রসহ যুদ্ধে অংশ নেয়। একপর্যায়ে তারা ব্যাপকভাবে মুক্তিযোদ্ধাদের ওপর চড়াও হয়। প্রচণ্ড আক্রমণে মুক্তিযোদ্ধারা প্রায় কোণঠাসা হয়ে পড়েন। তাদের দখলে থাকা বাংলাদেশ ভূমি হাতছাড়া হয়ে যাওয়ার উপক্রম হয়। আনোয়ার হোসেন ছিলেন মুক্তিযোদ্ধা দলের এলএমজিম্যান। ভীষণ রকমের সাহসী ও মনোবল ছিল তার। বিপজ্জনক মুহূর্তে নিজ জীবনের কথা না ভেবে এলএমজিসহ ক্রল করে তিনি একাই পাকিস্তান সেনাবাহিনীর অবস্থানের ভেতর ঢুকে পড়েন। তার ব্রাশফায়ারে হতাহত হয় কয়েকজন পাকিস্তানি সেনা। এরপর আনোয়ার হোসেন আরও এগিয়ে যাওয়ার চেষ্টা করেন। ঠিক তখনই একঝাঁক গুলির সম্মুখীন হন তিনি। গুলিতে তার সম্পূর্ণ শরীর ঝাঁজরা হয়ে যায়। শহীদ হন আনোয়ার হোসেন।

পাটগ্রামের বাউরাবাজারের নিকটে অবস্থিত জম গ্রামে মসজিদের পাশে শহীদ আনোয়ার হোসেনকে মুক্তিযোদ্ধারা সামরিক মর্যাদায় সমাহিত করেন। তার সমাধি সংরক্ষিত আছে।

## পুরস্কার ও সম্মাননা
* বীর উত্তম

## পাদটীকা
* 

## তথ্যসূত্র

বিষয়শ্রেণী:বীর উত্তম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:ব্রাহ্মণবাড়িয়া জেলার মুক্তিযোদ্ধা
মোহাম্মদ ইব্রাহিম (বীর প্রতীক, মানিকগঞ্জ)

**মোহাম্মদ ইব্রাহিম** (জন্ম: অজানা - মৃত্যু: ১৯৯১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মোহাম্মদ ইব্রাহিমের জন্ম মানিকগঞ্জ জেলার সদর উপজেলার বরঙ্গাখোলা গ্রামে। তার বাবার নাম জমসের খান এবং মায়ের নাম আমাতুন বিবি। তার স্ত্রীর নাম খুরশিদা বেগম। তাদের এক ছেলে ও দুই মেয়ে।

## কর্মজীবন
মোহাম্মদ ইব্রাহিম চাকরি করতেন। ১৯৭১ সালে কর্মরত ছিলেন সিদ্ধিরগঞ্জ বিদ্যুৎকেন্দ্রে। মুক্তিযুদ্ধ শুরু হলে জুন মাসের মাঝামাঝি যুদ্ধে যোগ দেন। ২ নম্বর সেক্টরে প্রশিক্ষণ নিয়ে ক্র্যাক প্লাটুনের অধীনে যুদ্ধ করেন। তার দলনেতা ছিলেন কাজী কামাল উদ্দীন (বীর বিক্রম)। ঢাকা শহর ও আশপাশ এলাকায় বেশ কয়েকটি গেরিলা অপারেশনে তিনি অংশ নেন।

## মুক্তিযুদ্ধে ভূমিকা
১৯৭১ সালের ২ নভেম্বর গভীর রাতে শীতলক্ষ্যা নদীর পাড়ে সমবেত হলেন মোহাম্মদ ইব্রাহিমসহ একদল মুক্তিযোদ্ধা। ঢাকা-চট্টগ্রাম সড়কের বর্তমান কাঁচপুর সেতুর কাছে। তখন সেখানে সেতু ছিল না। অদূরে সিদ্ধিরগঞ্জ বিদ্যুৎকেন্দ্র। মোহাম্মদ ইব্রাহিমদের লক্ষ্য ওই বিদ্যুৎকেন্দ্র। তারা সেখানে গেরিলা অপারেশন করবেন। আক্রমণ নয়, বিদ্যুৎকেন্দ্রের ট্রান্সফরমার ধ্বংস করে সটকে পড়া। আক্রান্ত হলে যুদ্ধের প্রস্তুতিও তাদের আছে। বিদ্যুৎকেন্দ্রের ওয়াচ টাওয়ারে সার্চলাইট জ্বালানো। আলো ছড়িয়ে পড়েছে নদীসহ চারদিকে। টাওয়ারে সতর্ক পাহারায় আছে পাকিস্তানি সেনা ও তাদের সহযোগীরা। তাদের চোখ ফাঁকি দিয়ে অপারেশন করতে হবে। প্রায় দুঃসাধ্য এক মিশন। পাকিস্তানি সেনারা যদি টের পায় তবে সব পরিকল্পনাই বানচাল হয়ে যাবে। সে জন্য মো. ইব্রাহিমসহ সবাই সতর্ক। শেষ পর্যন্ত পাকিস্তানি সেনা ও সহযোগীদের চোখ ফাঁকি দিয়ে তিনি ও তার কয়েকজন সহযোদ্ধা যেতে সক্ষম হলেন ট্রান্সফরমারের কাছে। বাকিরা থাকলেন তাদের নিরাপত্তায়। ট্রান্সফরমার ধ্বংসের জন্য বানানো হয়েছে পিকে চার্জ। ট্রান্সফরমারের গায়ে সেটা লাগিয়ে সংযোগ করা হবে কর্ডেক্স। কর্ডেক্সের মাঝ বরাবর ডেটোনেটর। সংযোগ তারে আগুন দেওয়ার কয়েক মিনিটের মধ্যেই ঘটবে বিস্ফোরণ। সফলতার সঙ্গেই সব কাজ শেষ হলো। এবার নিরাপদে ফিরে যাওয়ার পালা। মো. ইব্রাহিম ও তার সহযোদ্ধারা ফিরে যাচ্ছেন। তখনই ঘটল বিপত্তি। পাকিস্তানি সেনারা তাদের উপস্থিতি টের পেয়ে গেল। সঙ্গে সঙ্গে গর্জে উঠল অনেক অস্ত্র। মো. ইব্রাহিমেরা পাল্টা গুলি করতে করতে দ্রুত পিছিয়ে যেতে থাকলেন। পাকিস্তানি সেনারা মুক্তিযোদ্ধাদের লক্ষ্য করে গুলির পাশাপাশি হ্যান্ডগ্রেনেডও ছুড়তে থাকল। বিস্ফোরিত একটি হ্যান্ডগ্রেনেডের স্প্লিন্টার অলক্ষে ছুটে এল মো. ইব্রাহিমের দিকে। নিমেষে আঘাত করল তার মুখে। ছিটকে পড়লেন মাটিতে। তবে দ্রুত নিজেকে সামলে নিলেন। একজন সহযোদ্ধার সহযোগিতায় চলে গেলেন নিরাপদ স্থানে। এ সময়ই বিদ্যুৎ চমকের মতো একঝলক আলো। তারপর পাকিস্তানিদের হতবাক করে দিয়ে একের পর এক ঘটল বিকট বিস্ফোরণ। চারদিক নিকষ অন্ধকারে ছেয়ে গেল। বাতাসে ট্রান্সফরমার কয়েলের পোড়া গন্ধ। রক্তাক্ত মো. ইব্রাহিম ভুলে গেলেন সব যন্ত্রণা। সেদিন মুক্তিযোদ্ধাদের অপারেশনে ধ্বংস হয় সিদ্ধিরগঞ্জ বিদ্যুৎকেন্দ্রের চারটি ট্রান্সফরমার। এতে ঢাকা-নারায়ণগঞ্জের অনেক অংশে বিদ্যুৎ সরবরাহ বন্ধ হয়ে যায়। আর মো. ইব্রাহিম পাকিস্তান সেনাবাহিনীর ছোড়া গ্রেনেডের স্প্লিন্টারের আঘাতে আহত হন। তার ডান চোখ নষ্ট ও চোয়ালের হাড় ভেঙে যায়।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

বিষয়শ্রেণী:বীর প্রতীক
বিষয়শ্রেণী:১৯৯১-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
মোহাম্মদ আবদুল মালেক

শহীদ **মোহাম্মদ আবদুল মালেক** (জন্ম: ১৯৪৭ সালের মে মাসে তার জন্ম- মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও ব্যক্তিজীবন
মো. আবদুল মালেকের জন্ম কুমিল্লা জেলার মুরাদনগর উপজেলার কড়িবাড়ি গ্রামে। তার বাবার নাম মো. ইছহাক এবং মায়ের নাম রহিমা খাতুন। তার স্ত্রীর নাম আছিয়া খাতুন। তাদের তিন মেয়ে, তিন ছেলে।

## কর্মজীবন
মো. আবদুল মালেক চাকরি করতেন ইপিআরে। কর্মরত ছিলেন রাজশাহী সেক্টরের চাঁপাইনবাবগঞ্জ উইংয়ে। মুক্তিযুদ্ধ শুরু হলে ঝাঁপিয়ে পড়েন যুদ্ধে।

## মুক্তিযুদ্ধে ভূমিকা
১৯৭১ সালে রাজশাহীতে সেনানিবাস ছিল না। তবে উপশহরে ছিল পাকিস্তান সেনাবাহিনীর অস্থায়ী একটি ক্যাম্প। সেখানে অবস্থান করছিল ২৫ পাঞ্জাব রেজিমেন্ট। ফেব্রুয়ারি মাসের শেষে ব্যাটালিয়নটি পাকিস্তানে (তখন পশ্চিম পাকিস্তান) যাওয়ার অপেক্ষায় ছিল। কিন্তু মার্চের শুরুতে তাদের যাত্রা স্থগিত হয়ে যায়। ২৫ মার্চ রাতে তারা অবস্থান নেয় রাজশাহী শহরের বিভিন্ন স্থানে। অন্যদিকে, ৪ নম্বর ইপিআর সেক্টরের সদর দপ্তর ছিল রাজশাহী শহরে। এর দুটি উইংয়ের (বর্তমানে ব্যাটালিয়ন) একটি ছিল চাঁপাইনবাবগঞ্জ ও একটি নওগাঁয়। মুক্তিযুদ্ধ শুরু হলে এই সেক্টরের বাঙালি ইপিআরের সদস্যরাও ঝাঁপিয়ে পড়েন যুদ্ধে। দুই উইংয়ের বাঙালি ইপিআর সদস্যদের বেশির ভাগ রওনা হন রাজশাহীতে। মো. আবদুল মালেক ছিলেন তাদের মধ্যে একজন। এ সময় গোদাগাড়িতে পাকিস্তানি সেনাবাহিনীর একটি দল চাঁপাইনবাবগঞ্জ থেকে আসা মুক্তিযোদ্ধাদের বাধা দেয়। আবদুল মালেকরা ২ এপ্রিলের মধ্যে শহরের উপকণ্ঠে সমবেত হন। এরপর তারা কয়েকটি দলে বিভক্ত হয়ে রাজশাহী শহরের বিভিন্ন স্থানে অবস্থান নিয়ে পাকিস্তানি সেনাবাহিনীকে আক্রমণ করেন। স্থানীয় ছাত্র-যুবকেরাও তাদের সঙ্গে যোগ দেন। তখন পাকিস্তানি জঙ্গিবিমান ঢাকা থেকে এসে মুক্তিযোদ্ধাদের ওপর ব্যাপক গুলিবর্ষণ করে। ৬ এপ্রিল পর্যন্ত বিমান আক্রমণ অব্যাহত থাকে। আকাশ থেকে গোলাগুলির পরও মুক্তিযোদ্ধারা আত্মবিশ্বাস ও দেশপ্রেমে উদ্বুদ্ধ হয়ে সাহসিকতার সঙ্গে পাকিস্তানি সেনাবাহিনীর বিরুদ্ধে যুদ্ধ করেন। বিশেষ করে আবদুল মালেক বিচলিত হননি। অদম্য ছিল তার সাহস ও মনোবল। নিজ অবস্থানে থেকে আক্রমণ প্রতিহত করেন। মুক্তিযোদ্ধাদের প্রবল আক্রমণে শহরে অবস্থানরত পাকিস্তানি সেনারা উপশহরে সমবেত হয় এবং সেখানকার অবাঙালিদের হাতে অস্ত্র তুলে দিয়ে তাদের প্রতিরক্ষা আরও জোরদার করে। অন্যদিকে, মুক্তিযোদ্ধারা শহরের বেশির ভাগ এলাকা নিজেদের নিয়ন্ত্রণে নেন। এরপর মুক্তিযোদ্ধারা উপশহরের দিকে অগ্রসর হওয়ার চেষ্টা করেন। কিন্তু পাকিস্তানি সেনাবাহিনীর ব্যাপক প্রতিরোধ ভেদ করে তারা অগ্রসর হতে পারেননি। এ সময় আবদুল মালেক কয়েকজন সহযোদ্ধার সঙ্গে ছিলেন কোর্ট স্টেশনের কাছে। সেখানে পাকিস্তান সেনাবাহিনীর একটি দলের সঙ্গে তাদের যুদ্ধ হয়। একপর্যায়ে পাকিস্তানি সেনাবাহিনীর ছোড়া গুলি ছুটে আসে তার দিকে। ঝাঁজরা হয়ে যায় তার শরীর। শহীদ হন এই বীরযোদ্ধা। পরে স্থানীয় এলাকাবাসী শহীদ আবদুল মালেকের মরদেহ সমাহিত করেন, কিন্তু চিহ্নিত নয়।

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:কুমিল্লা জেলার ব্যক্তি